***Hermed fremsendes spørgsmål på vegne af Dronningborg Plejecenter.***

Vi er bekymrede for om en evt. afvikling af Dronningborg plejecenter, føre til den anførte besparelse, da vi mener der er nogle ting man skal tage højde for i udregningen:

* Har man tænkt på hvor de ca. 60 medarbejdere i udegruppen fremover skal holde til, hvis man vælger at lukke Dronningborg Plejecenter, med tilhørende handicapboliger?
* Såfremt man lukker Dronningborg, hvad bliver udgifterne så, i flytteomkostninger og køb/leje af nye lokaler?
* Hvis det bliver langt fra Dronningborg, opstår der så merudgifter til vej tid? Og til flere cykler og biler?
* Har man taget højde for omklædningsfaciliteter? Ifølge Randers Kommunes beklædningspolitik skal man skifte tøj før og efter arbejde, skal der mon også bruges penge på omklædningsfaciliteter igen? (Når der nævnes igen er det fordi Dronningborg lige er renoveret ift. Omklædning for både inde og udegruppe. Her er fine forhold til det.
* Hvad bliver omkostningerne ved at flytte borgerne? (Indskud, flytteomkostninger)
* Hvad hvis borgerne gør som i en anden kommune og nægter at flytte ud af sin lejlighed?
* Er der regnet på hvilken betydning det får for ernæringsområdet hvis man lukker plejecenteret?

Som det er nu, spiser nogle af borgerne, fra handicapboligerne, hver dag deres mad i cafeen, samt nogle borgere fra lokalområdet køber hver dag deres mad her.

* Har man overvejet den nødvendige adskillelse ved salg mellem plejeboliger og handicapvenlige boliger?

Plejecenteret og handicapvenlige boliger deler elevator og trappeopgang.

Der er to boligforeninger på matriklen.

Sidste år lavede man Dronningborgs ældreboliger med mulighed for kald om, til handicapvenlige boliger, da man mente dette ville føre til en besparelse, og blev der reelt en besparelse?

Bilag til høringssvar på Dronningborg Plejecenter, på vegne af lokal MED.